**ГРАЖДАНСКИ СЪВЕТ „ ЗАЕДНО“ И РАЙОНЕН СЪД - ГРАД ТУТРАКАН**

 **ОРГАНИЗИРАТ**

**ОБЩИНСКИ УЧЕНИЧЕСКИ КОНКУРС ЗА ЕСЕ И ПРЕЗЕНТАЦИЯ**

 **„ 140 ГОДИНИ -ДЕМОКРАТИЧНА ТЪРНОВСКА КОНСТИТУЦИЯ “**

**РЕГЛАМЕНТ**

1. **Цели на конкурса**

- Засилване интереса на учениците към темата за Учредителното събрание и основния закон на държавата

- Обогатяване знанията за исторически личности и приноса им в борбата за изграждането на младата българска държава

- Засилване на патриотичното и родолюбиво възпитание

- Популяризиране и повишаване на интереса у учениците към изработването на електронна презентация и есе

- Участниците да покажат своите познания, тълкувания и оценки за събитията и личностите по един от предложените тематични акценти като ги разгледат на фона на европейските и световни процеси.

 **2.Организация :**

- Конкурсът се организира за всички ученици от общинските училища.

- Провеждането е в две възрастови групи:

 - първа - за ученици от V до VII клас

 - втора - за ученици от VIII до XII клас

- Участниците разработват един от следните формати :

Електронна презентация или Есе

**3.Основни тематични акценти на конкурса :**

**- “ Всичко се състои в нашите задружни сили.“ 140 години от Учредителното събрание и подписването на Търновската конституция**

- Еволюция на конституционните принципи. (От Търновската конституция до Конституцията на Република България)

- Паралели между Търновската конституция и съвременната конституционна действителност.

- Конституция и държавност

- Конституционният модел и функционирането на политическата система в България.

- Българската конституция и Европейският съюз

- Образованието като ценност и основно право за всеки

- Моята визия за модерна държава

- Депутати участващи в Учредителното събрание от моя роден град

- Гражданин съм на Обединена Европа

- Бъди промяната, която искаш да видиш в България

- Моето бъдеще е в България

- "От нас зависи да бъдем равноправни с другите европейски народи. " В. Левски

- За да научиш повече за пътя пред теб, питай тези, които се връщат

- Най-ценният завет на моите предци

 Участниците са свободни да формулират своя тема за есетата и презентациите в съответствие с избрания тематичен акцент.

Авторите на презентации могат да ползват всички предложени теми. Важно е да преценят точно коя тема ще съумеят да представят най-добре в избраната форма.

 **4. Изисквания за създаване на проекта:**

-Презентацията да отговаря на изискванията на задачата.

-Използване ефективно на технологичните възможности.

-Проектът да бъде представен на Power Point, да са посочени ползваните източници и консултантите по проекта.

-Съдържанието да бъде прецизно и научно вярно.

-Презентацията да бъде привлекателна и добре изготвена

-Обем – презентацията трябва да се вмести в рамките на 10 минути или до 20 слайда.

 **5. Критерии за оценка**

**ЗА ЕСЕ**

1. Оригиналност на заглавието

2. Ясно открояване на теза

3. Убедителна подкрепа на тезата с факти и аргументи

4. Наличие на собствени разсъждения във връзка с поставената теза

5. Оригинално изразена лична позиция

6. Очертани елементи на структура

7. Спазване на книжовните норми

8.Спазени технически изисквания и обем.

**ЗА ПРЕЗЕНТАЦИЯ**

Предварително зададени параметри: формат PPS; наличието на първи слайд - тема и автор; последен слайд – използвани източници; без самоцелни ефекти; автоматично и ръчно управление

1. Логически организиран подбор на факти и изображения по избраната тема.

2. Открояване на предимствата, довели до избора на презентация при разработване на темата

3.Обвързване на презентацията с овладяването на знания и умения по информационни технологии, изобразително изкуство; съответствието им на стандартните технически изисквания към презентации

4. Достоверност, точност и краткост на авторските текстове и логическата им обвързаност с изображенията.

5. Използване на разнообразни автентични източници.

6. Лично участие при събиране и обработка на фактологичния материал.

7. Коректно позоваване на използваните източници

8 Прецизно дозиране на подбраните материали и текст, така че да могат реално да бъдат представени в рамките на зададените 10 минути

9. Техническо оформление :

- В презентацията да е налице хармонично съчетание на текст, изображения, таблично и графично представяне на информацията (там където съдържанието позволява това).

Работите да се представят в два екземпляра в обем до пет страници за есетата. Презентациите да имат хартиена „заглавна страница“ с упоменати данни за автора, консултанта и използваните програми.

Участие на един ученик с разработки в различните направления по една и съща тема не се допуска

 **6. Оценяване и класиране**

Оценяването на разработките се извършва от компетентна комисия

Класирането в двете възрастови групи е – I , II и III място и

2 Специални награди - на Председателите на ГС“ Заедно „ и РСъд Тутракан

Предоставените материали не се връщат на участниците.

 **7. Срокове**

Вашите творби очакваме **до 01.04.2019 година на адрес:**

Гр.Тутракан ПК 7600

Ул.“Трансмариска „ 8- Районен съд – административен секретар или

Ул.“ Родина „ 10 – Граждански съвет „ Заедно „- 2 етаж

Телефони за допълнителна информация: 0885639095,0886245043

**Церемонията по награждаване ще се проведе на 15.04.2019 година в залата на Съдебната палата от 14.30 часа в Деня на отворените врати на Районен съд – Тутракан.**

**Не се колебайте да се включите в нашия конкурс!**